Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Egy termõföldet vásárolt magánszemély jogi képviselõje a termõföldre vonatkozó elõvásárlási és elõhaszonbérleti jog gyakorlásának részletes szabályairól szóló 16/2002. (II. 18.) Korm. rendeletnek (a továbbiakban: R.) a
Paragraph Index: 265

Egy termõföldet vásárolt magánszemély jogi képviselõje a termõföldre vonatkozó elõvásárlási és elõhaszonbérleti jog gyakorlásának részletes szabályairól szóló 16/2002. (II. 18.) Korm. rendeletnek (a továbbiakban: R.) a hatályba léptetõ rendelkezését sérelmezte, mert a szerint: „Ez a rendelet 2002. február 22-én lép hatályba azzal, hogy rendelkezéseit a földhivatalhoz 2002. február 22-tõl benyújtott kérelmek esetében alkalmazni kell.” Az országgyûlési biztos a tulajdonhoz való jog, valamint a jogbiztonság elve sérelmének gyanúja miatt indított vizsgálatot. Osztatlan közös tulajdonban álló péceli, 024/24. helyrajzi számú, aranykorona értékû termõföld meghatározott hányadának tulajdonosa, több tulajdonostársának tulajdoni illetõségét vásárolta meg készpénzfizetés ellenében a 2002. február 11. napján kelt és ügyvéd által ellenjegyzett adásvételi szerzõdésekkel. E szerzõdések – aláírásuk napján – tartalmilag megfeleltek az elõvásárlási jog, valamint azok gyakorlására vonatkozó hatályos jogszabályok rendelkezéseinek.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes